Quines entitats apareixen en aquest text?
María del Carmen Marchante Barrobés (Tortosa, 15 de setembre de 1946), més coneguda com a Karmele Marchante, és una periodista catalana especialitzada en la premsa rosa. Karmele Marchante va néixer a Tortosa l'any 1946, filla del coronel d'infanteria Carlos Marchante Alonso (1910 - 17 de setembre 2000) i de Carmen Barrobés Llatge (morta el 10 d'abril de 2005), que provenia d'una família molt acomodada de Barcelona i havia pertangut a l'Auxili Social de Falange Espanyola. Va tenir dos germans, Carlos i María del Rosario (Charito). Va cursar estudis a la Universitat de Navarra i a l'Escola Oficial de Periodisme de Barcelona.
El 1981, juntament amb María Rodríguez Bayraguet, va traduir del francès al castellà per a l'editorial Icaria de Barcelona el llibre de Ruhol·lah Khomeini titulat Principios políticos, filosóficos, sociales y religiosos.
Seguidament va iniciar-se en la professió periodística a través de mitjans de premsa escrita tant a Barcelona com a Madrid, en la UNESCO i com a corresponsal a diversos països.
Aviat dona el salt a la pantalla petita, mitjà que l'ha convertit en un personatge molt conegut a Espanya. Les seves primeres experiències en televisió les desenvolupa als espais informatius, com a Informe semanal, de Televisió Espanyola. Va arribar també a dirigir l'última etapa de la revista Star que, amb reportatges com el de Michael Jackson l'any 1984, va ser una de les publicacions pioneres de la contracultura a Espanya. Ja en la dècada del 1980, va començar a realitzar crònica social al programa La tarde, que presentava Pepe Navarro i, posteriorment, ja en la dècada de 1990 a Pasa la vida, amb María Teresa Campos. Especialitzada des de llavors en el que es coneix com a premsa rosa, la gran popularitat li va arribar amb el programa Tómbola, emès per les televisions Canal 9 i Telemadrid entre 1997 i 2004. Es tractava d'un format nou a Espanya en el qual diversos periodistes -entre els quals es trobava la mateixa Karmele Marchante- incidien, en moltes ocasions en to de retret i amb actitud agressiva, en aspectes de la vida privada del personatge entrevistat. L'espai, i per tant, aquesta forma d'exercir el periodisme, va ser àmpliament desacreditat per amplis sectors de la crítica i, donada el finançament públic del programa, fins i tot pels partits polítics. No obstant això, va comptar amb el suport d'una audiència fidel que va permetre que es mantingués set anys en antena.
María del Carmen Marchante Barrobés : persona, Karmele Marchante : persona, Tortosa : Entitat_Geopolítica, Carlos Marchante Alonso : persona, Carmen Barrobés Llatge : persona, Barcelona : Entitat_Geopolítica, Falange Espanyola : partit_polític, Carlos : persona, María del Rosario : persona, Charito : persona, Universitat de Navarra : educació, Escola Oficial de Periodisme de Barcelona : educació, María Rodríguez Bayraguet : persona, Icaria : empresa_privada, Ruhol·lah Khomeini : persona, Madrid : Entitat_Geopolítica, UNESCO : organització, Espanya : Entitat_Geopolítica, Informe semanal : programa, Televisió Espanyola : mitjans_massius, Star : mitjans_massius, Michael Jackson : artista_o_autor, La tarde : programa, Pepe Navarro : persona, Pasa la vida : programa, María Teresa Campos : persona, Tómbola : programa, Canal 9 : mitjans_massius, Telemadrid : mitjans_massius, Principios políticos, filosóficos, sociales y religiosos : obra_escrita